Cyberpunk 2077: Phantom Liberty

Cyberpunk 2077: Phantom Liberty (בתרגום חופשי לעברית: סייברפאנק 2077: שחרור הפנטום) היא חבילת הרחבה למשחק הווידאו Cyberpunk 2077 שפותחה על ידי CD Projekt RED ומופצת על ידי CD Projekt, אשר יצאה לאור ב-26 בספטמבר 2023 למערכת ההפעלה Microsoft Windows ולקונסולות המשחקים פלייסטיישן 5 ו-Xbox Series X/S. עלילת המשחק מתרחשת ביקום סייברפאנק דיסטופי בו השחקן משחק בתפקיד שכיר החרב "V" אשר חייב להציל את נשיאת ארצות הברית החדשה של אמריקה (באנגלית: New United States of America או בקיצור: NUSA), שמטוסה התרסק ברובע דוגטאון, הרובע המסוכן ביותר בעיר הבדיונית "נייט סיטי" בה מתרחש המשחק.

 עלילה 
 רקע 

 סיפור ההרחבה 
מיד בצאתו מהקניון בפסיפיקה, V מקבל שיחת הולופון מדמות מסתורית שמכנה את עצמה בשם "Songbird" ("ציפור שיר") שמצליחה להתחבר לצ'יפ שמצוי בראשו של V ולתקשר איתו ועם התודעה של ג'וני סילברהאנד שנמצאת בו. סונגבירד מפצירה ב-V להגיע לדוגטאון מכיוון שנשיאת ארצות הברית החדשה, רוזלינד מאיירס אמורה לעבור בשיירה מרחפת מעל דוג טאון וסונגבירד קיבלה ידיעה לפיה השיירה הולכת להתרסק. בנוסף, סונגבירד מספרת ל-V שבמידה ויעזור לה, היא תוכל לרפא אותו, ולהסיר ממוחו את השבב המכיל את התודעה של סילברהאנד.

V מגיע לדוגטאון ומגלה שהשיירה התרסקה. בהריסות, הוא מוצא את מאיירס, שמספרת לו שהיא התרסקה בדוגטאון בעקבות מעשיו של קורט האנסן, איש צבא לשעבר והשליט הנוכחי של דוגטאון, שרצה להתנקש במאיירס מסיבות לא ידועות. V ומאיירס מנסים למצוא את סונגבירד, שהייתה בעצמה על השיירה ונחטפה למיקום לא ידוע. בהגיעם לדירת מסתור, מאיירס מציעה ל-V להיעזר בסוכן רדום של הכוחות המיוחדים בשם סלומון ריד (מדובב על ידי אידריס אלבה). V יוצר קשר עם ריד והאחרון מצליח לחלץ את מאיירס מדוגטאון ולהחזירה בבטחה לוושינגטון. לאחר מכן, V מבקש מריד עזרה בחילוץ של סונגבירד מדוגטאון. מתברר לשחקנים שסונגבורד היא סוכנת חשאית ששירתה בעבר עם ריד.

V וריד שמים פעמיהם לבר בשם "העש" בדוגטאון ופוגשים את אלכס, אשפית תחפושות וסוכנת לשעבר. למרות חילוקי הדעות בינה לבין ריד, אלכס מסייעת לשניים ומכוונת אותם לנטראנר עיוור ומוכשר בשם סליידרס. בהגיעם לסליידרס, V נותן לו הרשאה להתחבר לצ'יפ שבראשו ו-V מצליח ליצור קשר בשנית עם סונגבירד, שמספרת לו שהיא כלואה כאסירה של קורט הנסן במבצר שלו בדוגטאון. לאחר החיבור, הצ'יפ של V מתחבר לבלאק וול, הרשת האפלה שיוצרת עומס יתר וגורמת למותו של סליידרס. סונגבירד גם מגלה ל-V שבדומה אליו, גם היא גוססת בעקבות פלישותיה לחומה השחורה והיתקלויות ב-A.I עוינות.

בחזרה בפאב, השלישייה מתכננת חדירה לקזינו בעיר במטרה ללמוד על הנסן ועל מצבה של סונגבירד. בהגיעם, סונגבירד מסבירה ל-V שהנסן מחזיק ברכיב מיוחד שמאפשר גישה לרשת האפלה ומתכנן לחשוף את פשעיהם של מאיירס ושל הסוכנות לעולם. V, אלכס וריד מתכננים תוכנית להצלת סונגבירד: V ואלכס יחדרו אל מבצרו של הנסן, תוך שהם מחופשים לצמד נטראנרים שאמורים לעבוד אצל הנסן, לאחר מכן לנטרל את אותו הרכיב ולשחרר את סונגבירד לחופשי. ריד מספר ל-V שבמידה ויעזור במשימה, ריד ייצור קשר עם ריפר דוק של הסוכנות שיכול להסיר מ-V את הצ'יפ ובכך יכול להציל את חייו. במקביל, סונגבירד יוצרת קשר עם V ומפצירה בו לבגוד בריד ובאלכס ולסייע לה לטוס לירח, שם נמצאת התרופה שאמורה להצילה ממוות. במידה ויסייע לה, סונגבירד מבטיחה ל-V שהיא תדאג לתרופה עבור שניהם.

לאחר הפגישה עם סונגבירד בקזינו, V וריד לומדים מה קרה: טרם ההתרסקות, סונגבירד כרתה עסקה עם הנסן: היא תביא לו את מאיירס (שרוצה לחשוף את פשעיה לעולם) ובתמורה תקבל גישה לרכיב. למרות זאת, הנסן בגד בסונגבירד וכלא אותה כאסירה שלו. 
תקוע בין שני הצדדים, על V לקבל החלטה: לסייע לריד ואלכס לעצור את סונגבירד או לסייע לסונגבירד להגיע לירח ולבגוד באלכס וריד.

מכאן, המשחק מתפצל לארבעה סופים אפשריים:
 King of Wands – השחקן בוחר לבגוד באלכס ובריד ובורח עם סונגבירד. בהמשך, השחקן מצליח להגיע עם סונגבירד הגוססת אל נמל התעופה. שם, סונגבירד מספרת ל-V שהיא שיקרה לו ושבעצם קיימת רק תרופה אחת ושהיא חומדת אותה לעצמה. בהגיעם לטרמינל, ריד מתעמת עם V ו-V הורג את ריד ומטיס את סונגבירד לירח. בהגיעה לירח, סונגבירד מסבירה שהיא תיצור עם V קשר בעתיד לא ידוע במידה והיא תמצא תרופה עבורו. בכך, על V להמשיך ולחפש דרך אחרת להסיר את הצ'יפ והתודעה של סילברהאנד ממוחו.
 King of Swords – דומה לסוף "מלך השרביטים", אולם, בנמל התעופה, השחקן יסגיר את סונגבירד לריד ויפציר בריד לקיים את חלקו ולעזור לו עם הצ'יפ. ריד יקיים את הבטחתו ל-V ויטיס אותו לניתוח שאמור להסיר ממנו את הצ'יפ. באפילוג, מתברר שלאחר הניתוח V היה בתרדמת במשך שנתיים ושהוא אמנם לא הולך למות, אבל גופו לא יכול להשתמש יותר ברכיבי סייבר ושהוא רק אדם פשוט, ויתר על כך, מרבית חבריו הטובים המשיכו הלאה בחייהם ואינם זוכרים אותו, פרט לריפר-דוק ויקטור "ויק" וקטור. השחקן חוזר בחזרה לנייט סיטי ומנסה להסתייע בויק - שהתברר כי אולץ למכור את עצמו ואת הקליניקה שלו לתאגיד "זטא-טק" על מנת להמשיך ולממן אותה - כדי לבדוק אם אפשר לשנות משהו, אך מתברר שלא. ביציאתו מהקליניקה, V מותקף על ידי עבריינים, אך ניצל על ידי מיסטי, שנפרדת ממנו לשלום ועוזבת את נייט סיטי. V כעת מתערבב בקהל הומה האדם ונאלץ לוותר על חלומו להפוך לאגדה חיה בנייט סיטי.
 King of Cups – השחקן ישתף פעולה עם אלכס וריד. סונגבירד חושפת שהיא האזינה לשלישייה כל הזמן וידעה שהם מתכננים לבגוד בה ולהסגיר אותה בחזרה לוושינגטון. סונגבירד משתלטת על המבצר, הורגת את אלכס ותוקפת את ריד ואת V. V יכול להשתלט על סונגבירד ולגאול אותה מייסוריה מכיוון שהאחרונה גוססת. לאחר הסוף הזה, V לא ייקבל תרופה לצ'יפ.
 King of Pentacles – השחקן ישתף פעולה עם אלכס וריד ויסגיר את סונגבירד החיה לסוכנות. ריד יקיים את הבטחתו ל-V ויטיס אותו לניתוח שאמור להסיר ממנו את הצ'יפ. באפילוג, מתברר שלאחר הניתוח V היה בתרדמת במשך שנתיים ושהוא אמנם לא הולך למות, אבל גופו לא יכול להשתמש יותר ברכיבי סייבר ושהוא רק אדם פשוט, ויתר על כך, מרבית חבריו הטובים המשיכו הלאה בחייהם ואינם זוכרים אותו, פרט לריפר-דוק ויקטור "ויק" וקטור. השחקן חוזר בחזרה לנייט סיטי ומנסה להסתייע בויק - שהתברר כי אולץ למכור את עצמו ואת הקליניקה שלו לתאגיד "זטא-טק" על מנת להמשיך ולממן אותה - כדי לבדוק אם אפשר לשנות משהו, אך מתברר שלא. ביציאתו מהקליניקה, V מותקף על ידי עבריינים, אך ניצל על ידי מיסטי, שנפרדת ממנו לשלום ועוזבת את נייט סיטי. V כעת מתערבב בקהל הומה האדם ונאלץ לוותר על חלומו להפוך לאגדה חיה בנייט סיטי.

 פסקול 

פסקול ההרחבה הולחן על ידי פ. ט. אדמצ'וק וייאסל פסיאורקובסקי. ב-14 בספטמבר 2023, יצא לאור הפסקול Cyberpunk 2077 Phantom Liberty Original Score, שמהווה את הפסקול של חבילת ההרחבה, אשר מכיל 15 רצועות באורך כולל של 55 דקות ו-26 שניות.

 קישורים חיצוניים 


 הערות שוליים 

קטגוריה:Cyberpunk
קטגוריה:משחקי CD Projekt
קטגוריה:משחקי Windows
קטגוריה:משחקי Xbox Series X/S
קטגוריה:משחקי התגנבות ממוחשבים
קטגוריה:משחקי וידאו דיסטופיים
קטגוריה:משחקי וידאו משנת 2023
קטגוריה:משחקי וידאו שפותחו בפולין
קטגוריה:משחקי עולם פתוח ממוחשבים
קטגוריה:משחקי פלייסטיישן 5